🏠 Mihin muuhun kuin marginaaliin kannattaa kiinnittää huomiota?
Asuntolainatarjousten vertailussa kannattaa kiinnittää huomiota muuhunkin kuin marginaaliin. Erilaiset sopimusmaksut, kuukausittaiset tilinhoitokulut sekä mahdollisista lyhennysvapaista sopiminen saattavat kaikki tuoda mukanaan yllättäviä kuluja, joiden määrässä voi olla isoja eroja pankkien välillä. Myös viitekoron sekä sopivimman lyhennystavan valintaan tulee kiinnittää huomiota. Lue termeistä ja kilpailutuksesta lisää artikkelistamme.
fi
🏠 Miksi asuntolaina kannattaa kilpailuttaa?
Asuntolaina on hyvin todennäköisesti isoin laina, jonka tulet koskaan ottamaan. Jo 0,1 prosenttiyksikön ero asuntolainatarjousten marginaaleissa voi tarkoittaa tuhansien eurojen säästöä lainan kokonaiskuluissa. Tämän takia pankkeja kannattaa vertailla kattavasti ennen lainapäätöksen tekemistä. Myös vanha asuntolaina kannattaa kilpailuttaa, mikäli sinusta tuntuu siltä, että vanhoissa lainaehdoissa olisi parantamisen varaa. Jos esimerkiksi tulotasosi on noussut huomattavasti lainanottohetkestä, kilpailuttaminen voi tuoda mukanaan merkittäviä säästöjä.
fi
🏠 Miten asuntolaina käytännössä kilpailutetaan?
Asuntolainatarjoukset voit pyytää helposti verkossa pankkien verkkosivujen kautta. Omassa kotipankissasi ei olla moksiskaan, vaikka pyydät tarjoukset myös heidän kilpailijoiltaan. Sehän vain tarkoittaa, että pidät huolta omasta taloudestasi ja pyrit olemaan säästäväinen. Huomaa kuitenkin, että joissain tapauksissa kilpailijapankki saattaa asettaa edullisen asuntolainatarjouksen ehdoksi sen, että siirrät myös muun pankkiasiointisi heille.
fi
🏠 Onko pankin antama ensimmäinen asuntolainatarjous aina lopullinen?
Ei ole. Kotipankkisi tarjoamasta marginaalista saattaa yhtäkkiä löytyä yllättävää pudotusvaraa, jos lyöt heidän eteensä kilpailijapankin antaman edullisemman tarjouksen. Sama pätee asuntolainan järjestelymaksuun.
fi